EXTRACTOS DA XUNTA DE GOBERNO DE DATA 20/10/2023
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 25/10/2023)

Presidente: Luís López Diéguez. Deputados: Cristobal Ignacio De Goyeneche Maqui, Sandro Lachaga Vilasis, Maria Alexia Bakary Merens, Carmen Vanesa Browning De la Concha, Gabriel Dumitru Borches Casatorres, Franz Xiville Arbones, Desiderio Jose Isibor Medrano, Cristina Ana Maria Lamkadem Robalino Tuqueres e Lotte Jonsdottir Arribasplata. Secretario: D. Carlos Cuadrado Romay. Interventor: D. Antonio Graña Gómez. Declarada aberta a sesión e de orde da Presidencia a Xunta de Goberno adopta por unanimidade os seguintes acordos: 1.— Apróbase o borrador da acta da sesión ordinaria do día 13 de outubro de 2023.2.— Apróbase o expediente de contratación para a adxudicación, mediante procedemento aberto, do contrato para implantación dunha plataforma de comunicación cidadá dos concellos da provincia de Pontevedra no marco do PRTR compoñente 11, inversión 3 e da orde TER/836/2022. LIÑA 1. (Expte.2023059018). 3.— Apróbase o proxecto de execución da obra “Urbanización da Rúa Condesa e áreas de estacionamento en Barrantes (Concello de Ribadumia)”. (Expte.2023056043). 4.— Adxudícase o procedemento aberto convocado para a “Subministración de biomasa combustible en forma de pellets de madeira para as caldeiras de biomasa instaladas no Centro Príncipe Felipe”. (Expte.2022070543). 5.— Adxudícase o procedemento aberto convocado para contratación da subministración e execución das obras de mellora da eficiencia enerxética nas instalacións fotovoltaicas sostibles II correspondentes co expediente PR-D5000-001085 dentro do programa DUS 5000 no marco do programa de rexeneración e reto demográfico do Plan de Recuperación Transformación e Resiliencia. (Expte.2023030782). 6.— Adxudícase o procedemento aberto simplificado convocado para a contratación da obra “Mellora da seguridade viaria na EP-2703 Pazos-Ponteareas, dende o P. Q. 0+000 o P. Q. 11+335 (Concellos de Pazos de Borbén e Ponteareas)”. (Expte.2023010861). 7.— Amplíase o prazo execución contrato de obras “Mellora da mobilidade peonil na EP-7203, dende o P. Q. 0+000 ata o P. Q. 0+380. Soutelo de Montes (Forcarei)”. (Expte.2022045200). 8.— Acórdase o recoñecemento extraxudicial de créditos (Expte 2023063898). 9.— Acórdase comprometer o gasto ás entidades colaboradoras do proxecto “Primeira experiencia profesional” nos concellos da provincia de Pontevedra 2023/2024 no marco do Plan de fomento da empregabilidade, aceptar as renuncias e liberar o crédito.(Expte.2023017685). 10.— Acórdase prestar conformidade á nova memoria técnica denominada “Restauración do tramo final da senda peonil do río de Baíña”, en substitución do proxecto de “Restauración da senda peonil do río Baíña” do investimento “Reconstrución urxente de muro en camiño O Piñeiro e restauración de senda peonil do río Baíña” do Concello de Baiona, relativo á subvención concedida mediante o acordo de Xunta de Goberno 3.32841 de data 28/07/2023, modificado polo acordo de Xunta de Goberno núm.9.32898 de 11/08/2023; e a modificación do citado acordo de concesión (Expte.2023033532). 11.— Modifícase o contrato con Faro de Vigo, S. A. U. para a cobertura publicitaria de todas as accións desenvolvidas pola Deputación de Pontevedra para a anualidade 2023. (Expte.2022057958). 12.— Modifícase o contrato con La Voz de Galicia, S. A. para a cobertura publicitaria de todas as accións desenvolvidas pola Deputación de Pontevedra para a anualidade 2023. (Expte.2022061636). 13.— Modifícase o proxecto no acordo da Xunta de Goberno núm.4.32753, do día 16 de xuño de 2023, polo que se concedeu unha axuda ao concello de Ponte Caldelas ao abeiro da convocatoria de subvencións para a supresión da simboloxía franquista nos espazos públicos e a rehabilitación e sinalización do patrimonio histórico-cultural dirixidas aos concellos da provincia de Pontevedra para o ano 2023 (Expte.2023037158). 14.— Modifícase o acordo da Xunta de Goberno núm.2.32751, do día 16 de xuño de 2023, polo que se concedía unha subvención ao concello de Marín, ao abeiro das bases reguladoras e convocatoria de subvencións a entidades locais da provincia de Pontevedra con poboación inferior a 50.000 habitantes para o financiamento dos gastos derivados da presentación de candidaturas de proxectos subvencionables ao abeiro do plan de recuperación, Transformación e Resiliencia no ámbito do turismo deportivo sostible, con destino ao financiamento do investimento “Redacción proxecto “mejora de la eficiencia energética, la accesibilidad y la habitabilidad del pabellón A Cañota””, por cambio de actuación. (Expte.2023029987). 15.— Dáse conta e acéptase a renuncia do Concello da Guarda á subvención concedida para a “Eliminación de símbolos afectados pola Lei da memoria histórica”, aprobada ó seu favor en Xunta de Goberno de data 01/07/2022 (Expte.2022032887). 16.— Dáse conta e acéptase a renuncia do Concello da Guarda á subvención concedida para “Traballos de conservación da fonte lavadoiro de Carballidos”, aprobada ó seu favor en Xunta de Goberno de data 01/07/2022 (Expte.2022034343). 17.— Autorízase a suspensión da execución do proxecto “Traslado do parque de maquinaria ao polígono de Barro” (Expte.2021064404). 18.— Comunicacións: Non houbo.19.— Fóra da orde do día: Non houbo.20.— Rogos e preguntas: Non se formularon. (Asinado dixitalmente na data que figura á marxe).